proxectonos/corpus_dominio_legal_administrativo_tmp huggingface dataset:
12/06/2018 | Administración LocalMunicipal
Arzúa
Aprobación padrón taxa auga e saneamento terceiro bimestre de 2018

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao terceiro bimestre de facturación do ano 2018, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro bimestre do 2018 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 6 de xuño de 2018 Asdo. José Luis García López Alcalde-presidente do Concello de Arzúa
12/06/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 7 de xuño de 2018 da Xefatura Territorial da Coruña polo que se concede a autorización administrativa previa e de construcción da instalación eléctrica que se describe no concello da Coruña (Núm. expte: IN407A 2016/8-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Bebidas Gaseosas del Noroeste, SA - Enderezo Social: Avenida Alfonso Molina, s/n – 15008 A Coruña - Título: Proyecto de CS e LMT ata CT para ampliación de potencia en planta de fabricados de refrescos carbonatados na Coruña - Situación: Avda Alfonso Molina, s/n – 15008 A Coruña Liña de media tensión soterrada, con inicio e fin na liña de distribución Eiris 721, logo de entrar e saír no CS proxectado, condutor RHZ1 2OL 12/20 kV 3(1x240 mm2), Al, lonxitude 10 + 10 m. Centro de seccionamiento en caseta prefabricada de formigón. Celas prefabricadas de entrada, saída e derivación con interruptores con telemando (24 kV, 400 A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuizo de que os interesados poidan interpor calquera outro recurso que se considere pertinente. A Coruña, 7 de xuño de 2018 O xefe territorial Isidoro Martínez Arca
12/06/2018 | Administración LocalMunicipal
Narón
Secretaría
Edicto aprobación inicial Regulamento de emerxencias, protección civil, prevención e extinción de incendios e salvamento do Concello de Narón

O Pleno municipal, na sesión ordinaria de data 31.05.2018, acordou aprobar inicialmente o Regulamento de emerxencias, protección civil, prevención e extición de incendios e salvamento do Concello de Narón (SPEIS Narón) e sometelo a información pública. Dacordo co exposto e para dar cumprimento co previsto nos artigos 49 da Lei 7/1985, do 2 de abril, reguladora das bases de réxime local e o artigo 133 da Lei 39/2015, do 1 de outubro, do procedemento administrativo común das administracións públicas, sométese o expediente a información pública mediante anuncio no BOP da Coruña, no taboleiro de anuncios do concello e na web de transparencia municipal, durante o prazo de 30 días, contados a partir do día seguinte ao da publicación deste anuncio no BOP da Coruña, co obxecto de que toda persoa interesada poida formular as reclamacións e suxestións que estime oportunas, podendo ser consultado o expediente na Secretaría deste Concello. No suposto de que non se formulen reclamacións durante a exposición pública, quedará aprobado definitivamente o dito regulamento. Narón, 6 de xuño de 2018 A alcaldesa Marian Ferreiro Díaz
12/06/2018 | Administración LocalMunicipal
Dodro
Exposición conta xeral 2017

En cumprimento de canto dispón o artigo 212 do texto refundido da lei reguladora das facendas locais, aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2017, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Dodro, 31 de maio de 2018 O alcalde Valentín Alfonsín Somoza
12/06/2018 | Administración LocalMunicipal
Dodro
Anuncio de aprobación das bases de funcionamento do servizo da escola de verán 2018 do concello de Dodro

A Xunta de Goberno Local na sesión ordinaria do día 24 de maio de 2018 adoptou, entre outros, por unanimidade dos concelleiros presentes na sesión, o seguinte ACORDO: Primeiro. Aprobar as Bases de funcionamento do servizo da Escola de verán 2018 do Concello de Dodro Segundo. Publicar as bases reguladoras no Boletín Oficial da Provincia da Coruña, así como na web municipal e no taboleiro de anuncios do Concello de Dodro. Terceiro. Facultar ao alcalde do Concello para cantas actuacións sexan precisas en orde á mellor execución do acordado. O que se fai público para xeral coñecemento. Dodro, 1 de xuño de 2018 O alcalde Valentín Alfonsín Somoza
12/06/2018 | Administración LocalMunicipal
Abegondo
Anuncio da brigada de incendios 2018

ANUNCIO Comunícase que por medio do Decreto da Alcaldía núm. do 07.06.2019 (2018/G003/000269) aprobáronse as bases da convocatoria do proceso selectivo para a ampliación da bolsa de emprego para cubrir os postos de traballo derivados do convenio de colaboración subscrito coa Consellería do Medio Rural da Xunta de Galicia, para a participación na prevención e defensa contra incendios forestais durante os anos 2016, 2017 e 2018. As bases da convocatoria pódense consultar a través do taboleiro municipal e na sede electrónica do Concello (https://sede.abegondo.es). Prazo de presentación de instancias: 5 días hábiles a partir do día seguinte á publicación deste anuncio. Abegondo, 7 de xuño de 2018. O alcalde José Antonio Santiso Miramontes
12/06/2018 | Administración LocalMunicipal
Cariño
Aprobación inicial da Ordenanza reguladora do mercado municipal

O Pleno de este Concello, na súa sesión ordinaria celebrada o día 1 de xuño de 2018, aprobou inicialmente a Ordenanza reguladora do mercado municipal de Cariño. O expediente estará exposto ao público, ós efectos de que os interesados poidan examinalo e presentar, no seu caso, as reclamacións que estimen oportunas, dentro do prazo de trinta días hábiles, contados a partir do seguinte ó de esta publicación, e segundo o disposto no artigo 49 da Lei 7/1985, do 2 de abril, Reguladora das Bases de Réxime Local. Cariño, 6 de xuño de 2018. O alcalde Asdo.: José M. Alonso Pumar
12/06/2018 | Administración LocalMunicipal
Muxía
Aprobación provisional de modificación de crédito y transferencia de crédito

ANUNCIO DE APROBACIÓN INICIAL DE EXPEDIENTES DE MODIFICACIÓN DE CRÉDITO O día 8 de xuño de 2018 o Pleno da Corporación aprobou inicialmente os expedientes de modificación de crédito “Crédito extraordinario 1/2018”, “Suplemento de crédito 1/2018”, así como a base 14.ª das de execución do orzamento. Tamén no mesmo día o Pleno municipal aprobou o expediente de modificación de crédito “Transferencia de crédito 5/2018”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, estes acordos iniciais expóñense ao público durante o prazo de 15 días a efectos de posibles reclamacións. Se durante o dito prazo de exposición non se presentaran reclamacións ao respecto, estas modificacións entenderanse definitivamente aprobadas unha vez se leve a cabo a súa publicación segundo establece a normativa de aplicación. Muxía, 8 de xuño de 2018. O alcalde Félix Porto Serantes
12/06/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Modificación dos estatutos da Asociación Profesional de Policía Local A Coruña

En cumprimento do artigo 13º do Real Decreto 416/2015, do 29 de mayo, e para ós efectos previstos no artigo 7º do citado Decreto, faise público que nesta Sección, en data 31/05/2018, recibiuse solicitude de modificacións estatutarias da Organización Profesional denominada “Asociación Profesional de Policía Local A Coruña (APPL)” tramitándose co número de entrada 82/2018/000166. Esta modificación consiste nunha actualización total dos Estatutos: Modifícase o ámbito de nacional a local, actualízase o nome e as siglas, modifícanse os órganos de dirección e reextructúrase totalmente a orde de capítulos e a orde e contido dos artigos. Calquera interesado poderá examinar o documento depositado e obter copia deste na sede electrónica, accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (Boletín Oficial do Estado do 11 de outubro de 2011). A Coruña, 6 de xuño de 2018 O Xefe Territorial Asdo.: Isidoro Arca Martínez
12/06/2018 | Administración LocalMunicipal
Boimorto
Aprobación definitiva expediente de modificación de créditos nº 3/2018

Aprobado definitivamente o expediente administrativo de modificación de créditos nº 3/2018, suplemento de crédito 1/2018 no orzamento do Concello de Boimorto para o ano 2018, ao non presentarse ningunha reclamación no período de exposición ao público daqueles (quince días hábiles a partir da publicación no BOP nº 89 de data 11/05/2018), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: 1 Gastos de persoal 1.464.374,59 2 Gastos en bens e servizos 656.211,21 3 Gastos financeiros 2.000,00 4 Transferencias correntes 187.241,11 6 Inversións reais 884.468,22 7 Transferencias de capital --- 8 Activos financeiros --- 9 Pasivos financeiros --- 1 Impostos directos 388.052,40 2 Impostos indirectos 23.932,87 3 Taxas e outros ingresos 736.487,47 4 Transferencias correntes 1.121.721,23 5 Ingresos patrimoniais 5,00 6 Enaxenación de inversións reais --- 7 Transferencias de capital 821.930,43 8 Activos financeiros 102.165,73 9 Pasivos financeiros --- Contra a aprobación definitiva do expediente administrativo de modificación de créditos antedito no orzamento para o ano 2018, os interesados/as debidamente legitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. Asi mesmo exposto o expediente de modificación do anexo de inversións do orzamento do Concello de Boimorto para o 2018, durante o prazo de quince días hábiles a contar dende o dia seguinte o da publicación de anuncio no BOP ( BOP de 11/05/2018) sen que fosen presentadas reclamacións entendese aprobado definitivamente dito anexo de inversións rectificado en aplicación do disposto no artigo 169 do Texto refundido da lei reguladora de facendas locais aprobado por Real Decreto lexislativo 2/2004 de de 5 de marzo. Contra este acordo en aplicación do artigo 171 do Texto refundido da lei reguladora de facendas locais aprobado por Real Decreto lexislativo 2/2004 de de 5 de marzo poderá interporse directamente recurso contencioso administrativo na forma e prazos establecidos nas normas de dita xurisdicción. O que se fai público para xeral coñecemento e efectos. En Boimorto, seis de xuño de 2018 A alcaldesa Asdo.- María Jesús Novo Gómez
12/06/2018 | Administración LocalMunicipal
Sada
Alcaldía
Aprobación inicial da modificación do Regulamento Orgánico municipal con relación ás actas e os libros de actas e resolucións

Aprobada inicialmente polo Pleno do Concello, en sesión celebrada o día 31/05/2018, a modificación do Regulamento Orgánico municipal con relación ás actas e os libros de actas e resolucións, en cumprimento do establecido no artigo 49 da Lei 7/1985 exponse ao público na Secretaría do Concello durante o prazo de trinta días hábiles contados a partir do seguinte ao da inserción deste edicto no Boletín Oficial da Provincia, para exame do expediente e presentación das reclamacións e suxestións que se estime pertinentes. De non se presentar reclamacións durante o prazo expresado, a modificación do Regulamento entenderase definitivamente aprobada. Sada, 6 de xuño de 2018 O ALCALDE, Asdo.: Óscar Benito Portela Fernández
12/06/2018 | Administración LocalMancomunidades
Mancomunidade de Concellos do Tambre
Anuncio relativo á aprobación inicial do orzamento da Mancomunidade de Concellos do Tambre para o exercicio 2018

O Pleno da Corporación, con data de 01 de xuño de 2018, acordou aprobar inicialmente o orzamento da Mancomunidade de Concellos do Tambre para o exercicio 2018. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 07 de xuño de 2018 Jorge Jesús Tuñas Caamaño Presidente
12/06/2018 | Administración LocalMunicipal
Pontedeume
Rectificación de erros materiais das bases da convocatoria para a formación dunha bolsa de traballo para realizar nomeamentos interinos para o posto de arquitecto municipal do Concello de Pontedeume

ANUNCIO Rectificación de erros materiais das bases da convocatoria para a formación dunha bolsa de traballo para realizar nomeamentos interinos para o posto de arquitecto municipal do Concello de Pontedeume Publicadas as bases da convocatoria para a formación dunha bolsa de traballo para realizar nomeamentos interinos para o posto de arquitecto municipal no BOP n.º 108, do 08.06.2018. Detectado un erro material no contido daquelas, esta Alcaldía, por medio de decreto número 337/2018 do 08/06/2018, resolveu rectificar as ditas bases, conforme ao que se transcribe, en estrato: “.//. PRIMEIRO.–Rectificar o erro material das bases da convocatoria para a formación dunha bolsa de traballo para realizar nomeamentos interinos para o posto de arquitecto municipal aprobadas por decreto n.º 309.2018 do 06.06.2018, conforme ao seguinte: Onde di: “…//…. 9.2. FASE DE OPOSICIÓN: máximo 25 puntos. …//…” Debe dicir: “…//… 9.2. FASE DE OPOSICIÓN: máximo 30 puntos. …//….” SEGUNDO.–O contido da presente modificación non varía o prazo de presentación de instancias para formar parte do proceso, que remata o 15 de xuño de 2018, conforme ás bases publicadas.//.” O que se publica para xeral coñecemento. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 8 de xuño de 2018.
12/06/2018 | Administración LocalMunicipal
Narón
Secretaría
Edicto aprobación inicial modificación puntual RPT 2018

Aprobada inicialmente polo Concello Pleno de data 31.05.2018 a modificación puntual da Relación de Postos de Traballo (RPT) do Concello de Narón para 2018, en cumprimiento do disposto no artigo 202.2 da Lei 2/2015, do 29 de abril, de emprego público de Galicia e as disposicións concordantes, exponse áo público na Secretaria Xeral deste Concello, dende o día seguinte ao da inserción do presente edicto no Boletín Oficial da Provincia da Coruña, por un prazo de 20 días hábiles, co fin de que durante o mesmo os interesados lexitimados poidan formular as reclamacións que consideren oportunas, que deberán dirixirse á Alcadesa-Presidenta desta Corporación. No suposto de que non se formulen reclamacións, suxestións ou alegacións durante a exposición pública, quedará aprobada definitivamente a dita modificación. Narón, 6 de xuño de 2018 A alcaldesa Marian Ferreiro Díaz
12/06/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Anuncio de pago do prezo xusto por mutuo acordo dos bens e dereitos afectados pola obra “Proxecto de construción do itinerario peonil e ciclista na AC-429, treito Neaño-Cabana, p. q. 2+176-3+740 (clave AC/16/053.06), en Cabana de B.

Resolución do 15 de maio de 2018, do Servizo Provincial da Axencia Galega de Infraestruturas da Coruña, pola que se acorda realizar o pagamento do prezo xusto dos bens e dereitos afectados pola obra “proxecto de construción do itinerario peonil e ciclista na AC-429, treito Neaño-Cabana, p. q. 2+176-3+740” (clave AC/16/053.06), no concello de Cabana de Bergantiños. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “proxecto de construción do itinerario peonil e ciclista na AC-429, treito Neaño-Cabana, p. q. 2+176-3+740” (clave AC/16/053.06), no concello de Cabana de Bergantiños que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 5 de xuño de 2018. Felipe de la Vega Gándaras Xefe do Servizo Provincial da Coruña ANEXO
21/06/2018 | Administración LocalMunicipal
Brión
Edicto de delegación de matrimonio civil

EDICTO Por esta Alcaldía, con data 6 de xuño de 2018, ditouse a seguinte resolución: Resultando que o día 10 de xuño está prevista a celebración dun matrimonio civil no concello e que esta alcaldía non poderá asistir por ter outros compromisos anteriormente adquiridos. Vistos os artigos 21 da Lei 7/85, do 2 de abril, e 43, 44 e 47 do RD 2568/1986, do 28 de novembro, resolvo: 1.º) Facer unha delegación especial no concelleiro José Pedro Cambón Fernández para a autorización da celebración do matrimonio civil que se vai realizar o día 10 de xuño, no salón de plenos do Concello, entre IGNACIO EDUARDO BOUZAYAN YANIZ. e YONGJUN EL QARFAOUI VENZALA.2.º) Que se notifique esta resolución ao interesado para o seu coñecemento e efectos e se publique no BOP.3.º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 8 de xuño de 2018. O alcalde José Luis García García
21/06/2018 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do Plan económico-financiero 2018-2019 da Deputación Provincial da Coruña

ANUNCIO Na sesión plenaria celebrada o día 25 de maio de 2018, a Corporación provincial acordou aprobar inicialmente O Plan Económico-Financeiro 2018- 2019 (Art.21 da Lei Orgánica 2/2012 do 27 de abril, de EOeSF). Por resolución do Director Xeral de Política Financeira, Tesouro e Fondos Europeos de data 15 de xuño de 2018, aprobouse definitivamente o Plan Económico-Financeiro 2018-2019 da Deputación Provincial da Coruña. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da publicación do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se presentan reclamacións, O Plan Económico-Financeiro 2018- 2019 (art.21 da Lei Orgánica 2/2012 do 27 de abril, de EOeSF) entenderanse definitivamente aprobado, de acordo co disposto no artigo 20.1 do R. D. 500/1990, do 20 de abril, e art.169.1 do Texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 19 de xuño de 2018. O Presidente O Secretario Xeral Valentín González Formoso José Luís Almau Supervía
21/06/2018 | Administración LocalMunicipal
Cariño
Exposición pública da conta xeral exercicio 2017

En cumprimento do que dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, do 5 de marzo, e unha vez que foi debidamente informada pola Comisión Especial de Contas en data 19/06/2018, exponse ao público a Conta Xeral correspondente ao exercicio 2017, por un prazo de quince días hábiles e oito máis, durante os cales os que se estimen interesados poderán presentar reclamacións, reparos ou observacións que teñan por convenientes. Cariño, 19 de xuño de 2018. O alcalde José Miguel Alonso Pumar
21/06/2018 | Administración LocalMunicipal
Lousame
Publicación de anuncio de aprobación defintiva de modificación de crédito 4/2018

EDICTO De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 4/2018 mediante a modalidade de crédito extraordinario, por un importe de cento sesenta e cinco mil cincuenta e un euros con noventa céntimos (165.051,90), aprobado inicialmente polo Pleno en sesión celebrada o día 18 de maio de 2018, publicado o anuncio de exposición pública no Boletín Oficial da Provincia da Coruña núm.97, de data 24 de maio de 2018, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do orzamento do Concello para 2018, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 18 de xuño de 2018. A alcaldesa, M.ª Teresa Villaverde Pais
21/06/2018 | Administración LocalMunicipal
Mugardos
Lista ou bolsa de traballo para posibles contratacións laborais temporais dun/dunha técnico/a de turismo

A sra. Alcaldesa-Presidenta do Concello de Mugardos, dictou, con data 30.05.2018, a Resolución da Alcaldía núm.610/2018, pola que se prestou aprobación á lista ou bolsa de traballo para posibles contratacións laborais temporais dun/dunha técnico/a de turismo, tal e como figura de seguido: Para os efectos de realizar, se é o caso, os chamamentos para a contratación, vía telefónicae/ou mediante enderezo electrónico, tomaranse como teléfono de contacto e/ou enderezo electrónico os que os integrantes da lista fixeron constar nas autorizacións obrantes no expediente da súa razón. A vixencia da presente lista será de dous (2) anos a contar dende a data da citada Resolución da Alcaldía, e entrará en vigor con carácter inmediato. A presente resolución, que pon fin á vía administrativa, é susceptible de interposición de recurso potestativo de reposición perante a Alcaldesa-Presidenta, nos termos e prazos sinalados na Lei 39/2015, do Procedemento Administrativo Común das Administracións Públicas e/ ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poid aexercitar calquera outro recurso que se estime pertinente. Mugardos, 13 de xuño de 2018 A ALCALDESA Asdo. MARÍA DEL PILAR DÍAZ OTERO
21/06/2018 | Administración LocalMunicipal
Arteixo
Servizos Económicos
Taxa pola ocupación da vía pública con postos da Feira (ordenanza fiscal nº 28), correspondente ó período impositivo do exercicio 2018

Por Resolución da Alcaldía de data dezaseis de xuño de 2018 e con número 1613, acordouse: “PRIMEIRO: Aproba-lo padrón da “taxa pola ocupación da vía pública con postos da Feira (ordenanza fiscal nº 28), correspondente ó período impositivo do exercicio 2018”, no que constan 93 recibos por un importe de OITO MIL NOVECENTOS QUINCE EUROS E CORENTA CENTIMOS (8.915,40 €), que comeza por BERETE FILGUERA, LAURA LUCIA e remata por BASABILBASO BRUGADA, MARIA LEYRE GLORIA ANGELES. SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente.” Arteixo, 18 de xuño de 2018 Asdo.: Carlos Calvelo Martínez. ALCALDE-PRESIDENTE
21/06/2018 | Administración LocalMunicipal
Sada
Alcaldía
Nomeamento de alcalde accidental

Esta Alcaldía ditou, o 15 de xuño de 2018, resolución pola que, con motivo da ausencia do alcalde do Municipio, delega as funcións da Alcaldía no terceiro Tenente de Alcalde, D. Francisco Xosé Montouto Pérez, por coincidir as ditas datas cunha baixa por incapacidade temporal da primeira Tenente de Alcalde e máis por non estar operativa neste momento a sinatura dixital do segundo Tenente de Alcalde. O que se publica segundo o disposto no art.44.2 do dito texto legal. Sada, 15 de xuño de 2018 O alcalde, Asdo.: Óscar Benito Portela Fernández
21/06/2018 | Administración LocalMunicipal
Noia
Secretaría
Anuncio Res.1294-2018: Mesa de contratación permanente do Concello de Noia

Con data catorce de xuño de dous mil dezaoito ditouse resolución de alcaldía número 1294/2018, que aproba o seguinte: Primeiro: Nomear, aos efectos de constitución da Mesa de Contracción permanente do Concello de Noia naqueles expedientes de licitación nos que sexa perceptiva a mesma e o órgano de contracción sexa a Alcaldía, Pleno ou Xunta de Goberno Local por delegación segundo a normativa de aplicación, aos seguintes membros: o D. J. Santiago Freire Abeijón, Presidente, Alcalde. Suplente 1º Tenente de Alcalde. o D. Jorge Boado Fernández, vogal 1º, secretario da Corporación. Suplente Secretario accidental. o Dna. María López Docampo, vogal 2ª, interventora da Corporación. Suplente Interventora accidental. o Dna. Amparo Méndez Rodríguez, vogal 3ª, funcionaria do Concello. Suplente Basiliano Gandin Salame funcionario do Concello de Noia. o D. José Pérez Martínez, vogal 4º, concelleiro delegado. Suplente Josue Manuel Moscu Antimasveres Mayo concelleiro do Concello de Noia. o D. Eduardo Manuel Martínez García, funcionario do Concello, secretario da Mesa. Suplente María José Blanco Cadilla funcionaria do Concello de Noia. Segundo: Notificar este acordo aos interesados advertindo que contra a presente resolución que pon fin a vía administrativa poderase interpoñer, potestativamente, recurso de reposición ante o mesmo órgano que o ditou, no prazo de un mes contado a partir do día seguinte á recepción da notificación, ou ben, directamente, recurso contencioso-administrativo ante o órgano competente no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Terceiro: Publicar a composición da Mesa de Contratación no perfil do contratante do Concello de Noia (plataforma de contratación do estado) e no Boletín Oficial da Provincia. Cuarto: Dar conta ao pleno na seguinte sesión que se celebre. Noia, a 15 de xuño de 2018 O Alcalde Ado. Nahid Ozon Bouhaik
21/06/2018 | Administración LocalMunicipal
As Somozas
Conta xeral 2017

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2017, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. As Somozas, 15 de xuño de 2018 O alcalde, Asdo.: Juan Alonso Tembrás
21/06/2018 | Administración LocalMunicipal
Ames
Corrección de erros do anuncio da aprobación definitiva do orzamento municipal 2018

ANUNCIO Detectados erros no anuncio de aprobación definitiva do Orzamento do exercicio 2018 publicado no Boletín oficial da Provincia número 103 de 1 de xuño de 2018, procédese a publicar de novo o anuncio de forma íntegra. O Pleno do Concello de Ames, en sesión celebrada o día 26 de abril de 2018, aprobou inicialmente o Orzamento Xeral do Concello de Ames para o exercicio 2018. Durante o prazo de exposición pública de quince días hábiles (Boletín Oficial de Provincia núm.82, de 2 de maio) non se presentou ningunha alegación, polo que o acordo de aprobación inicial queda elevado a definitivo de forma automática. Así mesmo, o Pleno do Concello de Ames, en cumprimento do artigo 30 da Lei orgánica 2/2012, de 27 de abril, de estabilidade orzamentaria e substentabilidade financeira, aprobou o teito de gasto non financeiro consolidado para o exercicio 2018, que quedou fixado en 19.046.104,01 €, así como a masa salarial do persoal laboral do concello para o exercicio 2018, que ascende a 3.059.024,69 € en cumprimento do que establece o artigo 103 bis da Lei 7/1985, do 2 de abril, reguladora das bases do réxime local. Segundo o disposto no artigo 169.3 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLRFL), publícase o resumo por capítulos do Orzamento Xeral para o exercicio económico 2018, así como os cadros de persoal, entrando en vigor una vez publicado definitivamente. RESUMO CAPÍTULOS DO ORZAMENTO EXERCICIO 2018 CADROS DE PERSOAL 1. Persoal funcionario/laboral fixo(clasificación según RPT): INTERPRETACIÓN/ACLARACIÓN DAS LENDAS F/N; Posto non singularizado reservado a funcionarios F/S; Posto singularizado reservado a funcionarios L; Posto reservado a persoal laboral A. X.; Escala de Administración Xeral A. E.; Escala de Administración Especial 2. Persoal laboral temporal (non incluído na RPT) De conformidade con establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día da publicación deste anuncio. De acordo co establecido na Lei 29/1998 do 13 de xullo, reguladora de dita Xurisdición Contencioso-Administrativa, a interposición de recurso non suspende por sí soa a aplicación do Orzamento definitivamente aprobado polo Pleno da Corporación. Ames, 12 de xuño de 2018. O alcalde José M. Miñones Conde
21/06/2018 | Administración LocalMunicipal
Carballo
Nomeamento do órgano de selección, listaxe definitiva de admitidos e excluídos e data para a realización da fase de concurso de méritos do proceso selectivo para cubrir en propiedade 1 praza de inspector de policía local polo sistema de mobilidade

A Alcaldía deste Concello, con data 18/06/2018, ditou a resolución núm.1548/2018, que se transcribe deseguido: PRIMEIRO.–Designar o tribunal cualificador previsto na base 5.ª da convocatoria do proceso selectivo para cubrir, en propiedade, dúas prazas de policía local, polo sistema de mobilidade, que estará composto polos membros seguintes: Presidente:  Titular: D. José Manuel Rico Rodríguez, inspector principal de Policía do Concello de Coruña.  Suplente: D. José Antonio Chao Cabana, inspector de Policía Local do Concello de Ferrol. Vocais:  Titular: D. José Francisco García Rodríguez, inspector de Policía do Concello de Santiago de Compostela. Suplente: D. José Manuel Álvarez López, inspector de Policía do Concello de Santiago de Compostela.  Titular: D. Carlos Collazo Martínez, técnico superior de administración especial do Concello de Carballo. Suplente: D.ª Cristina Garay Aguirre, técnica superior de Administración especial do Concello de Arteixo.  Titular: D.ª Beatriz Oveja Villafañe, secretaria do Concello de Tordoia. Suplente: D. Emilio Seijo Frías, secretario do Concello de Sada. Secretaria: Titular: D.ª Lorena Rey Paulos, funcionaria do Concello de Carballo. Suplente: D.ª Susana Mariño Lorenzo, funcionaria propia do Concello de Carballo. Os membros do Tribunal poderán ser recusados nos termos establecidos polo artigo 69 da Lei 39/2015. SEGUNDO.–Aprobar a listaxe definitiva de aspirantes admitidos e excluídos no proceso selectivo para cubrir, en propiedade, unha praza de inspector de policía local, polo sistema de mobilidade, segundo o detallado nos Anexos I e II a esta Resolución TERCEIRO.–Convocar a tódolos membros do tribunal para a valoración dos méritos dos aspirantes admitidos ao proceso selectivo, que terá lugar o mércores día 27 de xuño de 2018, ás 09.30 horas, na sala de Xuntas do Concello de Carballo, praza do Concello, s/n. CUARTO.–Expoñer esta resolución no taboleiro de anuncios do Concello e acordar a súa publicación no Boletín Oficial da Provincia. ANEXO I.–Listaxe definitiva de aspirantes admitidos no proceso selectivo para cubrir, en propiedade, unha 1 praza de inspector de policía local polo sistema de mobilidade ANEXO II.–Listaxe definitiva de aspirantes excluídos no proceso selectivo para cubrir, en propiedade, unha 1 praza de inspector de policía local polo sistema de mobilidade Causas de exclusión: (1) Non acreditar o cumprimento de estar en posesión dunha antigüidade mínima de tres anos na categoría de inspector policía en calquera corpo de Policía Local da comunidade autónoma de Galicia, requisito esixido na Base 2.2 das Bases Específicas que regulan a convocatoria (BOP n.º 19, do 26/01/2018). En Carballo, a 18 de xuño de 2018. O alcalde D. Evencio Ferrero Rodríguez
21/06/2018 | Administración LocalMunicipal
Arteixo
Servizos Económicos
Aprobación definitiva expediente modificación de créditos 11 e 12/2018

Quedando definitivamente aprobados polo Pleno do Concello Corporación os expedientes de modificación de créditos nº 11/2018 e 12/2018 (suplemento de créditos 1/2018 e crédito extraordinario 1/2018 respectivamente), dentro do vixente Orzamento municipal, por un importe total de CINCO MILLÓNS OITOCENTOS OITENTA E SETE MIL CATROCENTOS OITENTA E CINCO EUROS E SETENTA E SEIS CÉNTIMOS (5.887.485,76 €) financiados co remanente líquido de tesourería para gastos xerais, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois destes expedientes, o resumo por capítulos dos estados de gastos e ingresos do mencionado orzamento quedan como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Asinado dixitalmente: Carlos Calvelo Martínez Alcalde-Presidente
21/06/2018 | Administración LocalMunicipal
Arzúa
Exposición pública conta xeral 2017

Ditaminada pola Comisión Especial de Contas deste Concello e de conformidade co establecido no artigo 212.3 do texto refundido da Lei reguladora das facendas locais aprobado polo Real decreto lexislativo 2/2004 do 5 de marzo, exponse ao público a CONTA XERAL do exercicio 2017. A devandita conta quedará exposta por un prazo de 15 días hábiles, que contará dende o día seguinte ao da inserción do presente anuncio no Boletín Oficial da Provincia, durante os cales e oito (8) máis, os interesados poderán presentar as reclamacións, reparos ou observacións que estimen oportunas. Arzúa, 18 de xuño de 2018 O alcalde-presidente Asdo. José Luis García López
21/06/2018 | Administración LocalMunicipal
Cee
Aprobación definitiva de padróns fiscais de taxas municipais

ANUNCIO Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio de recollida do lixo, mantemento do cemiterio municipal e vados, correspondentes ao exercicio de 2018, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 13 de xuño do 2018, resolución de aprobación definitiva dos padrons fiscais da taxa de: prestación do servizo de recollida do lixo, mantemento do cemiterio municipal e vados, correspondentes ao exercicio do 2018, polos importes de 252.991,69 €, 9.240,00€ e 11.586,54 €, respestivamente. CEE, a 14 de xuño do 2018. O ALCALDE Ramón R. Vigo Sambade
21/06/2018 | Administración LocalMunicipal
Cambre
Avocación de competencias da cuarta tenente de alcalde, dona Elisa Pestonit Barreiros, dende o día 16 ao 31 de xullo de 2018, ambos os dous incluídos

Esta Alcaldía, con data do día 18 de xuño de 2018, ditou a Resolución número 1172/2018 que se transcribe a continuación: “Dona Mireia Isabel Mariategui Jardines, cuarta tenente de alcalde, declara que non poderá exercer as súas funcións como concelleira delegada de área, dende o día 16 ao 31 de xullo de 2018, ambos os dous incluídos, segundo o seu escrito rexistrado de entrada do día de 14 de xuño de 2018, co número 0/4138. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Servizos a prol de dona Mireia Isabel Mariategui Jardines. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de dona Mireia Isabel Mariategui Jardines dende o día 16 ao 31 de xullo de 2018 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 18 de xuño de 2018. O alcalde Óscar A. García Patiño
27/06/2018 | Administración LocalMunicipal
Negreira
Anuncio relativo á aprobación do padrón da taxa de recollida de lixo correspondente o exercicio 2018 do Concello de Negreira

A Xunta de Goberno Local, en sesión celebrada con data de 21 de xuño de 2018, aprobou o padrón da taxa de recollida de lixo correspondente o exercicio 2018. O que se fai público, durante o prazo de 20 días a contar a partir do seguinte ó da publicación deste anuncio para a eventual presentación de reclamacións. Negreira, 21 de xuño de 2018 Jorge Jesús Tuñas Caamaño Alcalde-Presidente
27/06/2018 | Administración LocalMunicipal
Paderne
Aprobación inicial de orzamentos do exercicio 2018

ANUNCIO O Pleno municipal deste Concello, en sesión extraordinaria celebrada o día 21 de XUÑO de 2018, aprobou inicialmente o orzamento xeral para o exercicio 2018, o cadro de persoal, bases de execución orzamentaria e demais documentos integrantes do mesmo, polo que en cumprimento do disposto no artigo 169 do Real Decreto Lexislativo 2/2004, do 5 de marzo, exponse o público durante o prazo de 15 días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examina-lo e presentar reclamacións ante o Pleno nos termos establecidos polos artigos 170 do TRLRLF e artigo 22 do Real Decreto 500/1990. En Paderne, a 22 de xuño de 2018. O ALCALDE-PRESIDENTE ASDO.: CÉSAR LONGO QUEIJO
27/06/2018 | Administración LocalMunicipal
Paderne
Aprobación inicial rectificación inventario 2017

O pleno municipal deste Concello en sesión extraordinaria celebrada o día 21 de xuño de 2018 aprobou inicialmente a rectificación do Inventario municipal de Bens do Concello de Paderne 2017, polo que exponse o público durante o prazo de 20 días hábiles, que comezará a contar dende o día seguinte ó da inserción do presente edicto no boletín oficial da provincia, para que durante o mesmo as persoas interesadas poidan examina-la e presentar reclamacións que consideren oportunas nos termos establecidos na normativa citada. De non terse presentada algunha, entenderase definitivamente aprobado. En Paderne a 22 de xuño de 2018 O ALCALDE – PRESIDENTE ASDO.- CÉSAR LONGO QUEIJO
27/06/2018 | Administración LocalMunicipal
Paderne
Aprobación inicial da modificación puntual da RPT

ANUNCIO O Pleno municipal do Concello de Paderne, en sesión extraordinaria celebrada o día 21 de xuño de 2018, aprobou inicialmente a modificación puntual da relación de postos de traballo do Concello de Paderne, polo que en cumprimento do disposto no artigo 202 da Lei 2/2015, do 29 de abril, do emprego público de Galicia, exponse ao público durante o prazo de 20 días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examina-la e presentar reclamacións ante o Pleno nos termos establecidos na normativa citada. En Paderne, a 22 de xuño de 2018 O ALCALDE-PRESIDENTE ASDO.: CÉSAR LONGO QUEIJO